stanford-oval/wikipedia huggingface dataset:
זכויות להט"ב בממלכה המאוחדת
הגנה מפני אפליה > סעיף 28

בשנות ה-80 של המאה ה-20, הזמינות של ספר בספריות של בתי ספר המנוהלים על ידי רשות החינוך הפנימית של לונדון (אנ') שנחשב בעיני חלקים כ-"מקדם הומוסקסואליות" הובילה לחקיקה חדשה בנושא. בעקבות זאת, חוק הממשל המקומי 1988 (אנ') כלל הוראה שאוסרת על "קידום מכוון של הומוסקסואליות" על ידי כל רשות מקומית ו-"הוראה בכל בית ספר ציבורי על קבלה של הומוסקסואליות כקשר משפחתי מדומה" שנודעה בשם סעיף 28. שינויים במבנה הממשל המקומי מאז אותו תאריך הובילו לבלבול מסוים לגבי הנסיבות המדויקות שבהן חל החוק החדש, לרבות השאלה אם הוא חל או לא בכל בתי הספר הציבוריים במדינה.
סעיף 28 (שנקרא בסקוטלנד סעיף א2) בוטל באזור בשנתיים הראשונות להיווסדותו של הפרלמנט הסקוטי, על ידי חוק האתיקה בחיים הציבוריים וכו' (סקוטלנד) 2000. מהלך להסרת ההוראה באנגליה ובוויילס נמנע בעקבות התנגדות בבית הלורדים, שהונהגה על ידי הפוליטיקאית ג'נט יאנג. לאחר מותה ב-2002, ההוראה בוטלה בחוק הממשל המקומי 2003 (אנ'), שנכנס לתוקף ב-18 בנובמבר 2003. במהלך העברת הצעת החוק לא נעשה כל ניסיון נגדי לשמור על הסעיף או על תיקון המבקש לשמר אותו. ביוני 2009, דייוויד קמרון, מנהיג המפלגה השמרנית (וראש ממשלת בריטניה לעתיד), הכריז על התנצלות רשמית על כך שמפלגתו הציגה את ההוראה לחוק הממשל המקומי 1988 בעבר, וקבע כי היה מדובר ב-"טעות פוגענית" נגד הומוסקסואלים.
הגנה מפני אפליה > הומופוביה במשחקי כדורגל

ביולי 2020, המחלקה לדיגיטל, תרבות, מדיה וספורט (אנ') הודיעה על כוונתה לתקן את חוק הכדורגל (עבירות) 1991 (אנ') כדי לאסור במפורש קריאות הומופוביות מצד אוהדים במהלך משחקי כדורגל. נכון לאותה תקופה, נאשמים שביצעו קריאות הומופוביות הועמדו לדין בגין "קריאות מגונות". מאמץ מוקדם יותר בנושא נעשה בשנת 2018 לאסור קריאות הומופוביות על ידי דמיאן קולינס (אנ'), שכיהן באותה תקופה כיו"ר ועדת הדיגיטל, התרבות, המדיה והספורט (אנ') ושחקן הרוגבי לשעבר של וויילס, גארת' תומאס.
זהות מגדרית

בשנת 1970, ההחלטה בתיק קורבט נגד קורבט (אנ') הכשירה גישה משפטית עבור טרנסג'נדרים בעלי דיספוריה מגדרית בבריטניה לשנות את סמן המין בתעודת הלידה שלהם. עם זאת, הפסיקה אסרה עליהם להתחתן עם אנשים מהמין השני, שכן זה ייחשב מבחינה חוקית כ-"נישואים חד-מיניים" שלא היו חוקיים באותן שנים. פסק הדין שימש לאחר מכן כתקדים על ידי בתי משפט רבים בארצות הברית. בתיק של בית הדין האירופי לזכויות אדם משנת 2002, גודווין נגד הממלכה המאוחדת (אנ'), נמצא שבריטניה מפרה את סעיפים 8 ו-12 של האמנה האירופית לזכויות אדם במסגרת המדיניות. פסק הדין הוביל לחקיקתו של חוק ההכרה במגדר 2004 (אנ'). בדצמבר 2002 פרסמה מחלקת הלורד צ'נסלור (אנ') (מחלקת ממשלה בראשותו של לורד צ'נסלור שהייתה אחראית על סמכות השיפוט של ממשלת בריטניה על אנגליה וויילס) מסמך "מדיניות ממשלתית בנוגע לאנשים טרנסקסואלים" הקובע באופן מפורש שטרנסקסואליות "איננה מחלה נפשית".
ב-4 באפריל 2005 נכנס לתוקף חוק ההכרה במגדר 2004 שעיגן בחוק את ההכרה המשפטית של טרנסג'נדרים לשנות את מגדרם בבריטניה, מה שמאפשר להם לקבל תעודת לידה חדשה שהחלה להעניק להם הכרה מלאה במגדר הנבחר שלהם בחוק לכל מטרה. טרנסג'נדרים שמעוניינים לשנות את מגדרם המשפטי חייבים להציג ראיות בפני פאנל להכרה מגדרית (אנ'), אשר שוקל כל מקרה לגופו ורשאי להנפיק תעודת הכרה מגדרית בסיומו. עם זאת, הפונים חייבים לעבור תהליך של מעבר מגדרי (אנ') במשך שנתיים לפני קבלת התעודה. העברה של ניתוח להתאמה מגדרית לא נדרשת כרגיל מהתהליך, אם כי ניתוח כזה יתקבל כחלק מהראיות התומכות בבקשה של הפונה לקבל תעודת הכרה מגדרית. גישה להעברה של ניתוח להתאמה מגדרית זמינה תחת שירות הבריאות הלאומי (NHS) או באופן פרטי.
עם זאת, במסגרת חוק ההכרה במגדר 2004, הועלו חששות לגבי מעמדם של נישואים ושותפויות אזרחיות בקרב טרנסג'נדרים. על פי החוק, טרנסג'נדרים נשואים נדרשו להתגרש או לבטל את הנישואים שלהם על מנת שתונפק להם תעודת הכרה מגדרית. הממשלה בחרה להשאיר את הדרישה הזו בחוק לאור העובדה שאם היא הייתה מבוטלת, הייתה מתממשת הכרה מסוימת בנישואים חד-מיניים שלא היו חוקיים באותה תקופה. חוק השותפות האזרחית משנת 2004 אפשר יצירת שותפויות אזרחיות בין זוגות חד-מיניים, אך זוג נשוי שכלל בן זוג טרנסקסואל לא היה רשאי לרשום ישירות את המעמד המגדרי החדש שלו, ועליו תחילה לפרק את הנישואים, לקבל הכרה משפטית במגדר החדש שלו ולאחר מכן להירשם במעמד של שותפות אזרחית. עם ההכשרה של נישואים חד-מיניים באנגליה ובוויילס בשנת 2014, נישואים קיימים שבהם נכלל אדם טרנסקסואל רשאים להישאר, כאשר אחד הצדדים בזוגיות או שניהם משנים את מינם המשפטי ושני הצדדים מסכימים להישאר נשואים. החקיקה אינה משחזרת אף מקרה נישואים של טרנסג'נדרים שבוטל כתנאי מוקדם להבטחת קבלה של תעודת הכרה מגדרית לפני חקיקת החוק.
מאז 1 בינואר 2021, רגולטור התקשורת הבריטי "Ofcom" (אנ') כולל במפורש "שינוי מגדר" במסגרת המדיניות והנהלים המשפטיים לאיסור דברי שטנה.
באפריל 2021, דווח כי האגרה עבור קבלת תעודת הכרה מגדרית תופחת ל-5 לירה שטרלינג בתחילת מאי 2021.
זהות מגדרית > נוער

צעירים טרנסג'נדרים מכוסים באותה מידה על ידי תוכן חוק השוויון 2010, ובכך מוגנים מפני אפליה על רקע "שינוי מין" כמו טרנסג'נדרים בגירים. ילדים בעלי דיספוריה מגדרית שמעוניינים לעבור שינוי מגדר משפטי מופנים לשירות לפיתוח זהות מגדרית (אנ') של שירות הבריאות הלאומי, המרפאה היחידה לזהות מגדרית (אנ') לאנשים מתחת לגיל 18 בבריטניה. במרפאה לא קיימת גישה לניתוחים להתאמה מגדרית שזמינה בעת הליך מעבר מגדרי של צעירים, על פי הנחיית המכון הלאומי למצוינות בבריאות ובטיפול (אנ'). באוקטובר 2019 השירות לפיתוח זהות מגדרית היה נתון לתיק משפטי, בל נגד טביסטוק (אנ'), ובדצמבר 2020 פסק בית המשפט הגבוה לצדק בלונדון (אנ') (שמוגדר יחד עם בית המשפט לערעורים (אנ') ובית המשפט של הכתר הבריטי (אנ') כבתי המשפט הבכירים של אנגליה וויילס) שילדים מתחת לגיל 16 שנים אינם יכולים להסכים באופן עצמאי לשימוש בחוסמי הורמונים (אנ'). הפסיקה הובילה לביקורות שליליות על ידי ארגונים שונים, ובעקבותיה המכללה המלכותית לרפואת ילדים ובריאות הילד (אנ') פרסמה הצהרה ב-"תקווה לבהירות נוספת" כלפי הנושא, בעוד שרשות ערעור לפסיקה ניתנה בינואר 2021. בהמשך, הערעור התקבל ופסק הדין המקורי בוטל בספטמבר 2021. בספטמבר 2020, ה-"NHS" השיק סקירה של שירותי זהות מגדרית לצעירים, שנכון ליולי 2021 עדיין נמשכת.
זהות מגדרית > אינטרסקסואלים

אנשים אינטרסקסואלים (בעלי סימני מין זכריים ונקביים כאחד) בבריטניה מתמודדים עם פערים משמעותיים בהגנה מפני התערבויות רפואיות אינטרסקסואליות (אנ') בתינוקות לקביעת מינם שלא בהסכמתם. אקטיביזם של ארגונים אינטרסקסואלים פועל להפללה של ההתערבויות הרפואיות. ארגוני זכויות אדם רואים יותר ויותר בניתוחים אלה בקטינים אינטרסקסואלים כלקויים אשר לטענתם, יש לבצע אותם רק אם הפונה מסכים לביצוע הניתוח, על ידי דחיית ההתערבויות הרפואיות עד לגיל שבו יהיה רשאי להסכים לביצועם.
שירות צבאי

לסביות, הומוסקסואלים, טרנסג'נדרים וביסקסואלים מוצהרים רשאים לשרת בגלוי בכוחות המזוינים של בריטניה מאז 2000. בנאום לוועידה בשנת 2008, הצהיר הגנרל הבריטי ריצ'רד שירף (אנ') כי הענקת כבוד לקצינים וחיילים שמוגדרים כלהט"ב בצבא הוא כעת "אחריות פיקודית" והוא חיוני ל-"יעילות מבצעית". בשנת 2009, במלאת כמעט עשור לשינוי החוק שהתיר הומוסקסואליות בצבא הבריטי, דיווחי עיתונים חשפו כי לביטול האיסור "לא קיימת השפעה ניכרת שלילית כל שהיא על האפקטיביות המבצעית של הצבא".
שירות צבאי > חנינות צבאיות

בעקבות הצגת חוק הכוחות המזוינים 2021 בחודש פברואר באותה שנה, משרד ההגנה הבריטי העניק חנינה אוטומטית לכל החיילים ההומוסקסואלים לשעבר בצבא הבריטי שהיו בעלי רישומים פליליים על רקע הומוסקסואליות בשירות הצבאי שלהם שהובילו להדחתם. כמו כן, המשרד הכריז שאנשי צבא שפוטרו על רקע הומוסקסואליות יהיו רשאים לקבל את מדליות השירות שלהם מחדש אם הן נלקחו מהם.
תרומת דם

מאז נובמבר 2017, הממלכה המאוחדת יישמה מדיניות דחייה של 3 חודשים כלפי גברים המקיימים יחסי מין עם גברים (MSM) שרוצים לתרום את דמם. עם זאת, מדיניות זו לא חלה על צפון אירלנד עד 2020. בדצמבר 2020 הוכרז שהמדינה תעבור להערכת סיכונים מותאמת אישית לגבי התנהגות מינית ותבטל את תקופת הדחייה הספציפית ל-"MSM". מאז שנת 2021, ביטלה הממלכה המאוחדת את תקופת הדחייה במלואה בעוד ששירות הבריאות הלאומי הצהיר באומרו כי "גברים במערכת יחסים ארוכת טווח רשאים לתרום דם, אם אין חשיפה ידועה לזיהום המועבר במגע מיני ואינם משתמשים בתרופות נגד HIV כגון PreP או PEP". בכך, זוגות של הומוסקסואלים וביסקסואלים החלו להיות רשאים לתרום דם באותם התנאים שניתנים לזוגות הטרוסקסואלים.
תנאי מחיה

האגודה לרפורמה בחוק ההומוסקסואלי, שנוסדה ב-12 במאי 1958 בתגובה לממצאי דו"ח וולפנדן, הייתה אחת מקבוצות הלהט"ב הראשונות בבריטניה, בנוסף לאקטיביזם של הפעיל אלן הורספול (אנ') והקמפיין לשוויון הומוסקסואלי (אנ') בשנות ה-60 וה-70. מחוץ לקבוצות האקטיביזם המתונות יותר, החזית לשחרור להט"ב הייתה נוקשה יותר בקידום זכויות הומוסקסואלים בתודעה הציבורית. סטונוול, שקרוי על שם מהומות סטונוול בשנת 1969, מוגדר כיום כארגון הלהט"ב הגדול בבריטניה.
מצעדי גאווה רבים מתארחים בבריטניה מדי שנה. הצעדות הראשונות למען זכויות הומוסקסואלים התקיימו בבירה לונדון בשנת 1970, ואחריהן הופעת הבכורה של מצעד הגאווה בעיר (אנ') בשנת 1972. המצעד הלונדוני הוא הגדול והוותיק ביותר מסוגו בממלכה, ומאורגן מאז מדי שנה.
תנאי מחיה > דמוגרפיה

על פי המשרד לסטטיסטיקה לאומית (אנ'), אחוז האוכלוסייה בבריטניה שמזוהה כלסביות, הומוסקסואלים או ביסקסואלים עלה מ-1.5% בשנת 2012 ל-2.0% בשנת 2017 (1.1 מיליון איש). קבוצת הגילאים 16 עד 24 שנים הייתה בעלת המעמד הגבוה ביותר להזדהות עם נטייה מינית לסבית, הומוסקסואלית או ביסקסואלית בשנת 2017 (4.2%). חברת ניתוח הנתונים הבריטית "YouGov" העריכה, בהתבסס על מחקר שערכה באמצעות שאלון מקוון, ששיעור אזרחי להט"ב בבריטניה הוא 7%. ארגון הלהט"ב סטונוול הצהיר לאורך השנים כי קשה להעמיד את אוכלוסיית הלהט"ב של בריטניה באחוזים לאור העובדה שחלק מאזרחי להט"ב בריטים אינם מוגדרים כפתוחים בקרב האוכלוסייה לגבי נטייתם המינית האמיתית או זהותם המגדרית המועדפת.
תנאי מחיה > תקשורת

כתאגיד השידור הציבורי של בריטניה, ה-"BBC" כלל הזכרת סוגיות להט"ב רבות בשידורים שלו לאורך השנים. ב-1938 שידר את "החקיין הנשי" דאגלס בינג (אנ'), שלא היה גלוי לגבי היותו הומוסקסואל בזמן הצגתו. בשנת 1957, בעקבות פרסום דו"ח וולפנדן, שידר "BBC Radio" (אנ') תוכנית מיוחדת בשם "המצב ההומוסקסואלי" ולאחר מכן הנושא נדון בתוכניות הטלוויזיה "Lifeline" ו-"?Any Questions" (אנ') בשנת 1965 דחה ה-"BBC" את שידור הפרק "Horror of Darkness" של סדרת האנלוגיה הבריטית "The Wednesday Play" (אנ') עקב הכללת משולש אהבה הומוסקסואלי במהלכו.
בעקבות חקיקת חוק עבירות מין 1967 שהכשיר הומוסקסואליות בהסכמה באנגליה וויילס, גדל הייצוג של סוגיות להט"ב בשידורים של ה-"BBC". בשנת 1970, הנשיקה הגברית ההומוסקסואלית הראשונה אי פעם בתקשורת הבריטית הוצגה בטלוויזיה, בין איאן מקלן וג'יימס לורנסון (אנ') במחזה אדוארד השני (אנ'). הנשיקה הנשית הלסבית הראשונה הוצגה מאוחר יותר ב-1974, בין אליסון סטדמן למיירה פרנסס (אנ') בפרק "Girl" כחלק מסדרת האנלוגיה "Second City Firsts" (אנ'). ב-1987, הסדרה איסטאנדרס הציגה את הנשיקה החד-מינית הראשונה באופרת סבון בריטית. ב-1995 שודרה תוכנית הקומדיה "Gaytime TV" בערוץ "BBC Two" שהייתה לתוכנית הראשונה שנועדה בעיקר לקהל להט"ב.
השמעת מוזיקה שכללה נושאי הומוסקסואליות המשיכה להיות מצונזרת על ידי ה-"BBC" לאורך שנות ה-70 וה-80. בשנת 1978, השיר "Glad to Be Gay" (אנ') של הזמר ההומוסקסואל הגלוי טום רובינסון נאסר להשמעה על ידי תחנת הרדיו "BBC Radio 1" (אנ') שמנוהלת על ידי ה-"BBC". בשנת 1984, שירי להקת הסינת'-פופ פרנקי הולך להוליווד בהם "Relax" (אנ') בשנת 1983, נאסרו באופן דומה מהשמעות בתחנת הרדיו בין היתר לאור העובדה שהלהקה הורכבה מהולי ג'ונסון ופול ראת'רפורד שהיו להם תפקידים מיוחדים בהרכב - השמעת קולות רקע וריקוד (בהתאמה) והיו להומוסקסואלים גלויים ומוחצנים, בעוד ששאר חברי הלהקה היו הטרוסקסואלים.
בשנת 2010, ה-"BBC Trust" (אנ'), הגוף המנהל של ה-"BBC" בין 2007 ל-2017, הפיק דו"ח שקרא לייצוג רחב יותר של להט"ב בריטים בתוכניות טלוויזיה. במרץ 2019, בן האנט (אנ') הפך לכתב ההומוסקסואל הראשון של "BBC News" (אנ'), המחלקה האחראית על איסוף ושידור חדשות ואקטואליה של ה-"BBC". ביולי 2020 שודרה הנשיקה החד-מינית הראשונה בערוץ הטלוויזיה לילדים בגילאי 6 עד 12 "CBBC" בבעלות "BBC" בעקבות מערכת יחסים ארוכת שנים בין שתי דמויות נשיות בסדרת הדרמה הקנדית לבני נוער נולדו לרקוד. בנובמבר 2020, הוכרז שעל צוות העובדים בחדשות ואקטואליה של ה-"BBC" נאסר להשתתף במצעדי גאווה בבריטניה כדי "לא להיראות כמוטים פוליטית (אנ')". מאוחר יותר ה-"BBC" הבהיר כי למרות שזה הוא לא איסור גורף, הצוות אמור לבקש רשות מהתאגיד לפני השתתפות באירועים מסוג זה.
תנאי מחיה > פוליטיקה

מאז שנות ה-70 של המאה ה-20, פוליטיקאים רבים שהוגדרו כלהט"ב מרחבי כלל המפה הפוליטית של הממלכה המאוחדת נבחרו ברשויות המקומיות והארציות של המדינה לתפקידים שונים, בהם הפרלמנטרית הלסבית הגלויה הראשונה מורין קולקוהון (אנ') שכיהנה בין השנים 1974–1979 כחברה בפרלמנט הבריטי. לאחר הבחירות הכלליות בממלכה המאוחדת 2019, על פי ההערכות, 54 חברי הפרלמנט הבריטי שנבחרו לכהן הוגדרו כלהט"ב באופן גלוי, מתוכם 24 מהמפלגה השמרנית, 19 ממפלגת הלייבור, 10 מהמפלגה הלאומית הסקוטית ו-1 מהמפלגה הליברל-דמוקרטית.
ג'יימי ווליס, חבר בית הנבחרים הבריטי מטעם מחוז ברידג'נד מאז 2019, מוגדר כחבר הפרלמנט הבריטי הטרנסקסואל הראשון בתפקיד לאחר שהצהיר בגלוי על התמודדותו עם דיספוריה מגדרית מילדות בשנת 2022. ניקי סינקלייר (אנ') הפכה לפרלמנטר הטרנסקסואל הבריטי הראשון בממלכה לאחר שהחלה לכהן כחברת הפרלמנט האירופי מטעם וסט מידלנדס בין 2009–2014 ממפלגת הימין "UKIP" תחילה ולאחר מכן כמייסדת ומנהיגת מפלגת אנחנו דורשים משאל עם עכשיו (אנ') שקראו לפרישת הממלכה המאוחדת מהאיחוד האירופי.
תנאי מחיה > מטבע

במרץ 2021, הבנק המרכזי של אנגליה הודיע כי בשטר הבא של 50 ליש"ט של הבנק האנגלי (אנ') יוצג אלן טיורינג בצד האחורי שלו. השטר החדש נכנס לתוקף ב-23 ביוני 2021, המשקף את יום הולדתו של טיורינג שהורשע בשנת 1952 בקיום "מעשה מגונה גס" (פעילות הומוסקסואלית) על פי החוק הפלילי הבריטי באותן שנים ובעקבות מעצרו נאלץ ליטול הורמונים נשיים (סירוס כימי) כחלופה למאסר, תהליך שהוביל להתאבדותו בשנת 1954.
טבלות סיכום > חבלי ארץ של הממלכה המאוחדת

| חבל ארץ | מעמד בחוק של פעילות הומוסקסואלית | הכרה בזוגיות חד-מינית | נישואים חד-מיניים | אימוץ על ידי זוגות חד-מיניים | התרת שירות צבאי של להט"ב | הגנה מפני אפליה (נטייה מינית) | הגנה מפני אפליה (זהות מגדרית) | הכרה בשינוי מגדר | חנינה | אחר |
| --- | --- | --- | --- | --- | --- | --- | --- | --- | --- | --- |
| אנגליה ויילסאנגליה וויילס |  חוקי משנת 1973, גיל הסכמה שוויוני מאז 2001. |  שותפויות אזרחיות משנת 2005. |  חוקי מאז 2014. |  חוקי משנת 2005. |  משנת 2000. |  איסור מוחלט על אפליה על רקע נטייה מינית. |  איסור מוחלט על אפליה על רקע זהות מגדרית. |  תחת חוק ההכרה במגדר 2004. |  קיימת מאז 2017 (התעלמות זמינה מאז 2012). | סעיף 28 לחוק הממשל המקומי 1988 האוסר על "קידום מערכות יחסים חד-מיניות כקשר משפחתי מדומה" בוטל ב-2003. |
| סקוטלנד סקוטלנד |  חוקי משנת 1981, גיל הסכמה שוויוני מאז 2001. |  שותפויות אזרחיות משנת 2005. |  חוקי מאז 2014. |  חוקי משנת 2009. |  משנת 2000. |  איסור מוחלט על אפליה על רקע נטייה מינית. |  איסור מוחלט על אפליה על רקע זהות מגדרית. |  תחת חוק ההכרה במגדר 2004. |  קיימת מאז 2019 (התעלמות זמינה מאז 2019). | סעיף א2 לחוק הממשל המקומי 1988 האוסר על "קידום מערכות יחסים חד-מיניות כקשר משפחתי מדומה" בוטל ב-2000. |
| הממלכה המאוחדת צפון אירלנד |  חוקי משנת 1982, גיל הסכמה שוויוני מאז 2001. |  שותפויות אזרחיות משנת 2005. |  חוקי מאז 2020. |  חוקי משנת 2013. |  משנת 2000. |  איסור מוחלט על אפליה על רקע נטייה מינית. |  איסור חלקי על אפליה על רקע זהות מגדרית. |  תחת חוק ההכרה במגדר 2004. |  קיימת מאז 2018 (התעלמות זמינה מאז 2018). | N/a |
טבלות סיכום > שטחי חסות של הכתר הבריטי

| שטח | מעמד בחוק של פעילות הומוסקסואלית | הכרה בזוגיות חד-מינית | נישואים חד-מיניים | אימוץ על ידי זוגות חד-מיניים | התרת שירות צבאי של להט"ב | הגנה מפני אפליה (נטייה מינית) | הגנה מפני אפליה (זהות מגדרית) | הכרה בשינוי מגדר |
| --- | --- | --- | --- | --- | --- | --- | --- | --- |
| גרנזי גרנזי (ערך מורחב: זכויות להט"ב בגרנזי) |  חוקי משנת 1983, גיל הסכמה שוויוני מאז 2012. |  שותפויות אזרחיות משנת 2012 בגרנזי, 2016 באולדרני ו-2020 בסרק. |  חוקי משנת 2017 בגרנזי, 2018 גאולדרני ו-2020 בסרק. |  חוקי משנת 2017. |  הממלכה המאוחדת אחראית להגנה. |  איסור מוחלט על אפליה על רקע נטייה מינית. |  איסור מוחלט על אפליה על רקע "שינוי מין". |  מאז 2007. |
| ג'רזי ג'רזי (ערך מורחב: זכויות להט"ב בג'רזי) |  חוקי משנת 1990, גיל הסכמה שוויוני מאז 2006. |  שותפויות אזרחיות משנת 2012. |  חוקי משנת 2018. |  חוקי משנת 2012. |  הממלכה המאוחדת אחראית להגנה. |  איסור מוחלט על אפליה על רקע נטייה מינית. |  איסור מוחלט על אפליה על רקע "שינוי מין". |  תחת חוק ההכרה במגדר (ג'רזי) 2010. |
| האי מאן האי מאן (ערך מורחב: זכויות להט"ב באי מאן) |  חוקי משנת 1992, גיל הסכמה שוויוני מאז 2006. |  שותפויות אזרחיות משנת 2011. |  חוקי משנת 2016. |  חוקי משנת 2011. |  הממלכה המאוחדת אחראית להגנה. |  איסור מוחלט על אפליה על רקע נטייה מינית. |  איסור מוחלט על אפליה על רקע "שינוי מין". |  תחת חוק ההכרה במגדר 2009. |
ראו גם

סקירת קאס
ריצ'רד פרנסיס ברטון

ערך זה עוסק בחוקר הארצות והסופר הבריטי. אם התכוונתם לשחקן הקולנוע, ראו .
| --- | --- |
ריצ'רד פרנסיס ברטון
ריצ'רד פרנסיס ברטון
 לידה:  19 במרץ 1821 Torquay, אנגליה
 פטירה:  19 באוקטובר 1890  (בגיל 69) טריאסטה, אז ב"חוף האוסטרי" באוסטרו-הונגריה
 לאום:  אנגלי
 בת זוג:  איזבל ברטון
 תקופת הפעילות:  ? – 20 באוקטובר 1890 
 גילויים בולטים:  מכה, האגמים הגדולים במרכז אפריקה,
 אזורים שחקר:  מרכז אפריקה, ערביה
 פרסים והוקרה:  מדליית הזהב של החברה הגאוגרפית הצרפתית (1860)  מדליית המייסדים (1859)  מדליית קרים  אביר מפקד במסדר מיכאל הקדוש וג'ורג' הקדוש  עמית החברה הגאוגרפית המלכותית 
 חתימה:   
 אתר המוקדש לחייו
 
סר ריצ'רד פרנסיס ברטון (באנגלית: Sir Richard Francis Burton;‏
19 במרץ 1821, דבון, אנגליה – 20 באוקטובר 1890, טרייסט, אוסטרו-הונגריה) היה איש צבא, קונסול בריטי, חוקר ארצות, גאוגרף, מזרחן, בלשן, סופר ומתרגם.
ברטון, מחופש לסוחר אפגני מוסלמי, הסתכן וביקר בעיר מכה. קדמו לו במאה ה-19 בורקהרדט ב-1815 וגאורג אוגוסט ואלין ב-1846. ברטון תרגם את לילות ערב ואת הקאמה סוטרה לאנגלית. ברטון נודע במסעו בלוויית ג'ון הנינג ספיק לגילוי מקורות הנילוס שבמהלכו הגיעו אל האגמים הגדולים של אפריקה, מסע שתועד בספרות ואף בסרט "אל הרי הירח" (Mountains of the Moon) משנת 1990.
ברטון סייר וחקר בארצות שונות וכתב רבות. מאוחר יותר שירת בתפקיד קונסול בפרננדו פו (אי בחוף המערבי של אפריקה), בסנטוס שבברזיל, בדמשק ולבסוף בטריאסטה, שם נפטר.
ברטון היה עמית החברה הגאוגרפית המלכותית שתמכה במסעותיו. בשנת 1866 העניקה לו המלכה ויקטוריה תואר אבירות במסדר מיכאל הקדוש וג'ורג' הקדוש.
לקריאה נוספת

אלן מורהד, הנילוס הלבן (מאנגלית: זיוי שורר), הוצאת מערכות, 1965.
פיליפ חוזה פארמר, לך אל גופותיך הפזורים, יצא בעברית בהוצאת לדורי, בתרגומה של שלומית קדם (2001), וכן בשם "לך אל גופיך הפזורים" בהוצאת אודיסיאה, בתרגומו של אסף כהן (2002). ספר מדע בדיוני שבו ברטון משמש כגיבור.
גני טל

ערך זה עוסק במושב בתחום המועצה האזורית נחל שורק. אם התכוונתם למושב ששכן בגוש קטיף, ראו .
| --- | --- |
גני טל החדשה, מבט מן האוויר, דצמבר 2012
מדינה: ישראל ישראל
מחוז: המרכז
מועצה אזורית: נחל שורק
גובה ממוצע: ‎78 מטר
תאריך ייסוד: 2010
תנועה מיישבת: הפועל המזרחי
סוג יישוב: יישוב קהילתי
נתוני אוכלוסייה לפי הלמ"ס לסוף 2023
  - אוכלוסייה: 1,040 תושבים
    - מתוכם, תושבי ישראל: 951 תושבי ישראל
 מפת מיקום  מפה דינמית   (למפת השפלה מוגדלת) גני טל(למפת השפלה רגילה) גני טל(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום גני טל(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום גני טל31°47′19″N 34°47′32″E﻿ / ﻿31.788474711817°N 34.7923464650259°E﻿ / 31.788474711817; 34.7923464650259  heמפת היישובים של מועצה אזורית נחל שורק באדום - גני טל בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 7 מתוך 10

הכניסה לגני טל החדשה, מאי 2012
גַּנֵּי טַל הוא מושב דתי, הנמצא בתחום המועצה האזורית נחל שורק. ביישוב מתגוררות כ-210 משפחות (נכון ל-2021): בני הדור הראשון שפונו במסגרת תוכנית ההתנתקות מהמושב גני טל שהיה מושב עובדים בגוש קטיף שברצועת עזה, ילדיהם שהקימו משפחות לאחר פינוי גוש קטיף ומשפחות נוספות שהצטרפו במהלך השנים.
במושב מתקיימת פעילות ענפה לכל שכבות הגיל, תוך דגש על פעילות ילדים ונוער הכוללת תלמוד תורה לבנים ותלמודית לבנות בשעות אחר הצהריים, שבהם משתתפים כמאה מילדי המושב.
הקמת היישוב

המשפחות שפונו מגני טל שבגוש קטיף רצו לשמור על מסגרת הקהילה שהייתה ביישוב הישן. ולכן לאחר הפינוי עברו כולן לאתר מגורים זמני שהוקם ביישוב יד בנימין וגרו שם 8 שנים, ובד בבד איתרו מקום בו יוכלו להקים יישוב חדש אליו יעבירו את הקהילה בשלמותה. הוחלט שחברי המושב יקימו מושב חדש על חלק מאדמות קיבוץ חפץ חיים. במהלך שנת 2010 החלו העבודות להקמת היישוב, ובשנת 2012 החלו 65 המשפחות שגרו ביישוב בגוש קטיף, לעבור מאתר המגורים הזמני ביד בנימין אל היישוב החדש.
כיום (אפריל 2024), 5 משפחות עוסקות בחקלאות.
שירותי דת

עד לשנת תשס"ז כיהן הרב גבריאל קדוש כרב היישוב. החל מסוף שנת תשס"ח מכהן הרב ד"ר אביעד ספרוני כרב היישוב.
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף דצמבר 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
↑  הנתונים לפי טבלת מדד חברתי כלכלי של למ"ס נכון לשנת 2021
↑  בני טוקר, גני טל החדשה: אותן המשפחות, אותם השכנים, באתר ערוץ 7, 25 ביולי 2012
| יישובים שהוקמו או הורחבו עבור שיכון מפוני תוכנית ההתנתקות |
| --- | --- | --- |
| יישובים חדשים | באר גנים • בני דקלים • בני נצרים • גני טל • כרמי קטיף • נווה • נטע • נצר חזני • שבי דרום • ניצן ב' |  |
| יישובים שהורחבו | אבני איתן • בוסתן הגליל • בית חגי • בת הדר • טנא עומרים • יד בנימין • יד חנה • כרמיה • מבקיעים • משכיות • נווה ים • ניצן • פלמחים • שוקדה • תלמי יפה |  |
| שכונות חדשות | שכונת הנשיא הרצוג באשקלון • שכונת נצר אריאל באריאל |  |
| יישוב שאוכלס מחדש | שומריה |  |
| --- | --- |
בקרת זהויות :  NLI: 987007568703305171
מלח בישול

| --- | --- |

צילום תקריב של גבישי מלח. ממדי התמונה המקוריים הם 2×2 ס"מ
 שמות נוספים:  מלח
 כתיב כימי:  NaCl
 מסה מולרית:  58.442 גרם/מול
 מראה:  לבן
 מספר CAS:  7647-14-5
 צפיפות:  2.16 גרם/סמ"ק
 מצב צבירה:  מוצק
 מסיסות:  35.9 גרם ל-100 סמ"ק (ב-25°C)
 טמפרטורת היתוך:  801 °C   1074.15 K
 טמפרטורת רתיחה:  1,465 °C   1738.15 K
 מקדם שבירה:  1.544
 אנתלפיית התהוות סטנדרטית:  411.12− קילוג'ול למול
 אנטרופיה מולרית תקנית:  72.1 ג'ול למול למעלה
נתרן כלורי (גם: מלח שולחן או מלח בישול או מלח דק/גס) הוא תרכובת יונית (נתרן כלורי, NaCl), מינרל נפוץ מאוד בכדור הארץ בעל חשיבות ביולוגית לבעלי חיים. משמש גם לתיבול ולהכנת מזון.
החומר

מלח הבישול הוא מוצק גבישי המורכב מאניונים של כלור וקטיונים של נתרן המסודרים בסריג יוני: אריזה קובית צפופה (cubic close packed, ccp): כל יון מוקף בשישה יונים במטען מנוגד (קואורדינציה אוקטאדרית).
היסטוריה

לאורך ההיסטוריה האנושית המלח היה תמיד גורם ליצירת קהילות סביבו או במקומות בהם התאפשר מסחר בו. אחד מגורמי המפתח ליציבותה של האימפריה המצרית היה עמק הנטרון, שסיפק לה סוג מסוים של מלח וקיבל את השם נטרון (natron). בקברים מצריים נמצא מלח ששימש כמנחה בהלוויות החל מהאלף השלישי לפנה"ס. מכ-2800 לפנה"ס המצרים התחילו לייצא מלח ודגים מומלחים אל הפיניקים בתמורה לארזי לבנון, זכוכית ואריגים סגולים. הפיניקים, בתורם, המשיכו את הסחר במלח ומוצריו דרך דרכי המסחר שלאורך הים התיכון.
עוד לפני זה, העיר שנחשבת לעתיקה שבאירופה, סולניצאטה שבבולגריה, הייתה למעשה עיר הצמודה למכרה מלח שסיפק מלח לכל אזור הבלקן לשנים שיבואו. השם, באופן מילולי, אומר "salt works".
גם בארץ ישראל ערך המלח היה גבוה. כוחו המשמר של המלח מתבטא במקרא במונח "ברית מלח", המציין ברית עומדת לעולם (ראו להלן).
בברית החדשה מסופר כי במהלך הדרשה על ההר, השווה ישו את תלמידיו ל"מלח הארץ", באומרו "אַתֶּם מֶלַח הָאָרֶץ, וְאִם תֹּאבַד לַמֶּלַח מְלִיחוּתוֹ, כֵּיצַד תֻּחְזַר לוֹ? הֵן לֹא יִצְלַח עוֹד לְשׁוּם דָּבָר כִּי אִם לְהַשְׁלִיכוֹ הַחוּצָה לִהְיוֹת מִרְמָס לְרַגְלֵי הַבְּרִיּוֹת"(הברית החדשה, הבשורה על־פי מתי, פרק ה', פסוק 13). בדימוי זה השווה ישו את האנשים הטובים ביותר למלח. ביטוי המציין גם היום, באופן כללי, אנשים איכותיים מעילית החברה.
זלצבורג, האלשטאט והאליין נמצאות שלושתן בקרבה אחת לשנייה ולנהר הזלצך באזור עשיר במכרות מלח. זלצך, באופן מילולי, אומר "נהר המלח" (Salz) וזלצבורג "טירת המלח" ("salt castle").
המלח היה גם גורם של מספר מלחמות. ונציה נלחמה וניצחה מלחמה נגד ז'נבה בשבילו, והוא שיחק תפקיד משמעותי במהלך המהפכה האמריקאית. כמו כן, הוא היה אחד מהגורמים לפרוץ המהפכה הצרפתית, מאחר שהוטל עליו מס כבד. אם כי אותו מס חזר לאחר המהפכה על ידי נפוליאון, כשהפך לשליט ורצה לממן את המלחמות שלו. פרקטיקה המוזכרת באופן נפוץ לאורך ההיסטוריה היא שהיה נהוג לעיתים לפזר מלח על ערים שנחרבו בידי הצבא הכובש בשביל למנוע כל צמיחה אפשרית בעתיד על האדמה הזו (למשל, כשאפריקנוס סיים להחריב את קרתגו, נאמר שזרע מלח על הריסות העיר). אולם הדבר נתון בספק, מכיוון שמעבר לכך שלא נמצאו לכך שום עדויות, ערכו של המלח היה גבוה, לפיכך אין זה סביר שהיה מבוזבז בצורה כזו.
שימושים

המלח משמש הן לתיבול המזון והן בתהליכי ההכנה והשימור שלו. הוא משמש לשימור בשר לאורך זמן, לכבישת ירקות ופירות, לחביצת גבינות ולהוצאת הדם מהבשר (גם מטעמי כשרות). משתמשים במלח גם להמסת שלגים בכבישים. מייחסים למלח תכונות חיטוי, למשל כטיפול בדלקת גרון. או להלבנת שיניים. הבדואים משתמשים במלח סדום לריפוי צאן ובקר.
השימוש העיקרי במלח פרט לשימושו במזון הוא למניעת קפיאת מים על כבישים משום שטמפרטורת הקפיאה של מים יורדת כשמומס בהם המלח.